A **final do Mundial de Fútbol de 1930** foi o partido final da primeira edición da Copa do Mundo de Fútbol, que se disputou no estadio Centenario de Montevideo, Uruguai, o 30 de xullo de 1930. O partido coroou ao Uruguai como o primeiro campión mundial deste deporte, despois de derrotar á Arxentina por 4-2.

Antecedentes
------------

A selección arxentina chegaba ao Mundial como vencedora das dúas últimas edicións da Copa América, mentres que o Uruguai gañara a medalla de ouro nos dous últimos Xogos Olímpicos. Precisamente na última cita olímpica, nos Xogos Olímpicos de 1928, ambas seleccións enfrontáranse na final, vencendo os uruguaios por 2-1 nun partido de desempate, despois de que o partido inicial rematase 1-1. 

A final do Mundial foi o 109º enfrontamento entre uruguaios e arxentinos, que chegaron á cita cun balance de 37 vitorias para o Uruguai, 43 para a Arxentina e 27 empates. O último partido entre eles xogárase só dous meses antes en Buenos Aires, durante a disputa da Copa Newton, e rematara con empate a un gol.

Programada para un mércores, foi unha das dúas únicas finais da Copa do Mundo que non se disputaron un domingo, sendo a outra a final do Mundial de 1966, que se xogou un sábado. Tras un desacordo sobre que equipo proporcionaría o balón, a FIFA interveu co compromiso de que a Arxentina proporcionase o balón para a primeira metade e o Uruguai para a segunda.

Camiño á final
--------------

| Uruguai | Rolda | Arxentina |
| --- | --- | --- |
| Rival | Resultado | Primeira rolda | Rival | Resultado |
|  Perú | 1–0 | Partido 1 |  Francia | 1–0 |
|  Romanía | 4–0 | Partido 2 |  México | 6–3 |
|  |  | Partido 3 |  Chile | 3–1 |
| 

| Equipo | PX | PG | PE | PP | GF | GC | DG | Pts |
| --- | --- | --- | --- | --- | --- | --- | --- | --- |
| **Uruguai** | 2 | 2 | 0 | 0 | 5 | 0 | +5 | **4** |
|  Romanía | 2 | 1 | 0 | 1 | 3 | 5 | −2 | **2** |
|  Perú | 2 | 0 | 0 | 2 | 1 | 4 | −3 | **0** |

 | Clasificación | 

| Equipo | PX | PG | PE | PP | GF | GC | DG | Pts |
| --- | --- | --- | --- | --- | --- | --- | --- | --- |
| **Arxentina** | 3 | 3 | 0 | 0 | 10 | 4 | +6 | **6** |
|  Chile | 3 | 2 | 0 | 1 | 5 | 3 | +2 | **4** |
|  Francia | 3 | 1 | 0 | 2 | 4 | 3 | +1 | **2** |
|  México | 3 | 0 | 0 | 3 | 4 | 13 | −9 | **0** |

 |
| Rival | Resultado | Fase eliminatoria | Rival | Resultado |
|  Iugoslavia | 6–1 | Semifinais |  Estados Unidos | 6–1 |

O partido
---------

### Resumo

As portas do estadio abríronse ás oito da mañá, seis horas antes do inicio, e ao mediodía as bancadas estaban cheas, cunha cifra oficial de 93.000 espectadores. O Uruguai remontou o 1-2 que sinalaba o marcador no descanso e gañou por 4-2.

Aos 12 minutos, Pablo Dorado puxo en vantaxe aos locais, antes de que o extremo arxentino Carlos Peucelle empatase 8 minutos despois, superando ao porteiro Enrique Ballestrero cun potente disparo. No minuto 37, o máximo goleador do torneo, Guillermo Stábile, deu a Arxentina a vantaxe de 2-1 coa que chegou ao descanso. O Uruguai igualou o marcador aos 12 minutos da segunda metade mediante un gol de Pedro Cea, e tomou a vantaxe definitivamente cun gol de Santos Iriarte no minuto 68. Cando faltaba un minuto para o final, Héctor Castro puxo no marcador o 4-2 definitivo, selando a vitoria uruguaia na primeira Copa do Mundo.

Jules Rimet, presidente da FIFA, entregou aos uruguaios o trofeo que máis tarde levaría o seu nome. O día seguinte foi declarado festivo no Uruguai. En Buenos Aires, unha turba lanzaba pedras contra o consulado uruguaio. 

O adestrador uruguaio, Alberto Suppici, tiña 31 anos naquel momento e aínda se mantén como o adestrador máis novo en gañar a Copa do Mundo. O último xogador supervivente da final foi o dianteiro arxentino Francisco Varallo, que morreu o 30 de agosto de 2010 aos 100 anos. O último supervivente do Uruguai foi Ernesto Mascheroni, que morreu o 3 de xullo de 1984 aos 76 anos.

### Detalles

|  |  |  |  |
| --- | --- | --- | --- |
| **Uruguai** |  **4 – 2** | **Arxentina** | 30 de xullo de 1930, 14:15 UTC−03:30 – Estadio Centenario, MontevideoAsistencia: 93.000Árbitro: Bélxica John Langenus (Bélxica) |
| Dorado Anotado no 12º minuto 12'Cea Anotado no 57º minuto 57'Iriarte Anotado no 68º minuto 68'Castro Anotado no 89º minuto 89' | Informe | Peucelle Anotado no 20º minuto 20'Stábile Anotado no 37º minuto 37' |
|  |


|  |  |
| --- | --- |
| 




**Uruguai**

 | 




**Arxentina**

 |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
| GK |  | Enrique Ballestrero |
| RB |  | José Nasazzi (c) |
| LB |  | Ernesto Mascheroni |
| RH |  | José Andrade |
| CH |  | Lorenzo Fernández |
| LH |  | Álvaro Gestido |
| OR |  | Pablo Dorado |
| IR |  | Héctor Scarone |
| CF |  | Héctor Castro |
| IL |  | Pedro Cea |
| OL |  | Santos Iriarte |
| **Adestrador:** |
| Alberto Suppici |

 |  | 

|  |
| --- |
| GK | Juan Botasso |
| RB | José Della Torre |
| LB | Fernando Paternoster |
| RH | Juan Evaristo |
| CH | Luis Monti |
| LH | Pedro Suárez |
| OR | Carlos Peucelle |
| IR | Francisco Varallo |
| CF | Guillermo Stábile |
| IL | Manuel Ferreira (c) |
| OL | Mario Evaristo |
| **Adestradores:** |
| Francisco Olazar Juan José Tramutola |

 |

|  |  |
| --- | --- |
| **Árbitros asistentes:**
Ulises Saucedo (Bolivia)
Henri Christophe (Bélxica)
 | **Regras do partido*** 90 minutos.
* 30 minutos de prórroga se fose necesario.
* Repetición do partido se se mantén o empate.
* Sen substitucións.
 |

Notas
-----

1. ↑  "Uruguay - International Results". *rsssf.com* (en inglés). Consultado o 28 de xuño de 2022.
2. ↑  "Copa Newton". *rsssf.com* (en inglés). Consultado o 28 de xuño de 2022.
3. ↑  "Uruguay 1930". *BBC* (en inglés). 11 de abril de 2002. Consultado o 28 de xuño de 2022.
4. ↑  Glanville, p19
5. 1 2  "FIFA World Cup Origin" (PDF). *FIFA* (en inglés). Arquivado dende o orixinal (PDF) o 29 de novembro de 2007. Consultado o 28 de xuño de 2022.
6. ↑  "1930 World Cup: Uruguay welcomes the soccer world" (en inglés). 21 de novembro de 2009. Consultado o 28 de xuño de 2022.
7. ↑  Glanville, p21
8. ↑  "Francisco Varallo, 100 not out". *FIFA* (en inglés). Arquivado dende o orixinal o 28 de xuño de 2013. Consultado o 28 de xuño de 2022.

Véxase tamén
------------

### Ligazóns externas

|  |  |
| --- | --- |
|  | Wikimedia Commons ten máis contidos multimedia na categoría:  ***Final do Mundial de Fútbol de 1930 Modificar a ligazón no Wikidata*** |

* Datos do torneo no sitio web da FIFA *(en inglés)*.

| * v
* c
* e
Mundiais de Fútbol |
| --- |
| 
* Uruguai 1930
* Italia 1934
* Francia 1938
* Brasil 1950
* Suíza 1954
* Suecia 1958
* Chile 1962
* Inglaterra 1966
* México 1970
* Alemaña 1974
* Arxentina 1978
* España 1982
* México 1986
* Italia 1990
* EE.UU. 1994
* Francia 1998
* Corea/Xapón 2002
* Alemaña 2006
* Suráfrica 2010
* Brasil 2014
* Rusia 2018
* Qatar 2022
* Canadá/EE.UU./México 2026

 |